शाहरुख खान के गाने बाजीगर पर एक्सरसाइज के साथ किया डांस
Shilpa Shetty's workout routine on the popular Bollywood song Bajigar by Shahrukh Khan.  शिल्पा शेट्टी अक्सर सोशल मीडिया पर अपने वर्कआउट वीडियो फैंस के साथ शेयर करती रहती हैं।
शिल्पा शेट्टी अक्सर सोशल मीडिया पर अपने वर्कआउट वीडियो फैंस के साथ शेयर करती रहती हैं। 47 साल की एक्ट्रेस की फिटनेस को देखकर उनकी उम्र का सही अंदाजा लगा पाना नामुमकिन है। अब हाल ही में उन्होंने फैंस के साथ मंडे मोटिवेशन वीडियो इंस्टाग्राम पर शेयर किया है, जिसमें वह घर पर मजेदार अंदाज में कार्डियो स्टेप-वर्कआउट करती हुई नजर आईं। इस दौरान शिल्पा, शाहरुख खान के गाने 'बाजीगर ओ बाजीगर' में एक्सरसाइज के साथ डांस भी कर रही हैं। वीडियो को शेयर करते हुए शिल्पा ने एक लंबा चौड़ा कैप्शन भी लिखा है।
वीडियो में दिया SSK ट्विस्ट
वीडियो शेयर करते हुए एक्ट्रेस ने कैप्शन में लिखा, 'अब गाने में बाजीगर कुछ अलग है, तो मंडे मोटिवेशन भी तो कुछ अलग होना चाहिए!।आज का रूटीन सिर्फ एक मजेदार कार्डियो स्टेप-वर्कआउट है, जिसमें थोड़ा सा 'SSK ट्विस्ट' यानी शिल्पा शेट्टी कुंद्रा ट्विस्ट जोड़ा गया है। यह खासकर कार्डियोवैस्कुलर सिस्टम और पैरों की फिटनेस पर काम करता है। इसके लिए समय निकाल लें। अगर आप भी इस एक्सरसाइज को करते हैं, तो इस रील को मेरे साथ रीमिक्स करें और मुझे टैग करना न भूलें। हैप्पी मंडे'। अब सोशल मीडिया पर शिल्पा के इस मंडे मोटिवेशन वीडियो को फैंस खूब पसंद कर रहे हैं। एक यूजर ने कमेंट करते हुए लिखा, 'अरे ये तो ओरिजनल बाजीगर है'। तो वहीं दूसरे यूजर ने लिखा, 'वाह! डांस के साथ रनिंग भी'।